Besøket skulle inspirere den engelske kongen til å ønske seg flere storskip og han ga så ordre om byggingen av et meget stort skip av samme størrelse som «Tre Kroner». Erfarne, engelske skipsbyggere var uvant med såpass store prosjekter, og stilte seg tvilende til om de kunne fullføre den kongelige ordren. Ordren gikk derfor til den uerfarne og kontroversielle byggmesteren Phineas Pett. For å påskynde byggingen samt unngå kostbare tilbakeslag var det åpenbart at Pett skulle kopiere det dansk-norske storskipet.